Կլյուչևսկայա Սոպկա

Կլյուչևսկայա Սոպկա (), գործող հրաբուխ Կամչատկայի թերակղզում։ Առավել բարձր (4750 մ) և ամենաակտիվ հրաբուխն Է Եվրասիայում։ Կազմված Է բազալտային, մասամբ՝ անդեզիտային լավաներից, վերին մասում՝ փուխր նյութերից։ 270 տարում տեղի Է ունեցել ավելի քան 50 ուժեղ ժայթքում։ Կլյուչևսկայա Սոպկայի գագաթին կան սառցադաշտեր, ստորոտին՝ Կլյուչի ավանում, Ռուսաստանի գիտությունների ակադեմիայի Սիբիրի բաժանմունքի հրաբխագիտության համալսարանի հրաբխագիտական կայանը։

Անվանում 
«Սոպկա» հասարակ բառը Հեռավոր Արևելքում գործածվում է անտառազուրկ գագաթի իմաստով։ Որոշիչը տրվել է XVIII դարի կեսերին՝ ստորոտին գտնվող Կլյուչի գյուղի անունով։

Ծանոթագրություններ 

Հրաբուխներ այբբենական կարգով
Ակտիվ հրաբուխներ
Ռուսաստանի հրաբուխներ
Ստրատոհրաբուխներ